**Проект!**

**Д О Г О В О Р № .......**

**ЗА ПРЕВОЗ НА УЧЕНИЦИ**

Днес, 2025 г., в гр. Търговище, между

Професионална гимназия по електротехника и строителство гр. Търговище, със седалище и адрес на управление гр. Търговище, бул. „Александър Стамболийски” № 27, БУЛСТАТ 125508566, представлявано от ДЕСИСЛАВА СЛАВОВА- директор и РОСИЦА ИВАНОВА - главен счетоводител, от една страна, наричано по-долу за краткост ВЪЗЛОЖИТЕЛ,

и

**.............................................................................,** със седалище и адрес на управление

гр. Търговище, ул. ”……………..” № …, ЕИК …………., Идн. номер по ДДС BG………………, представлявано от ...................................................., наричано по-долу **ИЗПЪЛНИТЕЛ** от друга страна,

на основание чл. 20, ал. 4, т. 3 от ЗОП се сключи настоящият договор за възлагане на поръчка с предмет: ***Специализиран превоз на пътуващи ученици през учебната 2025/2026 година с автобусен транспорт на територията на община Търговище по маршрутно направление: гр. Търговище - с. Черковна - с. Копрец –с. Преселец –с. Драгановец - гр. Търговище.***

# І. ПРЕДМЕТ НА ДОГОВОРА

**Чл. 1.** (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извършва на свой риск и отговорност за срока на настоящия договор услугата организиране на Специализиран превоз на пътуващи ученици през учебната 2025/2026 година с автобусен транспорт на територията на община Търговище по маршрутно направление: ***гр. Търговище - с. Черковна - с. Копрец –с. Преселец –с. Драгановец - гр. Търговище*** .

Брой на извършените курсове: 2 броя – сутрешен и следобеден, съобразени с началото и приключването на учебния ден. Дневен пробег – **108** км. Транспортната услуга се извършва само в учебните /присъствени/ дни, определени със заповед на министъра на образованието и науката за учебната 2025/2026 г. Прогнозен брой учебни дни – 180.

1. Услугата специализиран превоз трябва да бъде извършена в пълно съответствие с изискванията на Възложителя.
2. Изпълнителят се задължава да извършва услугата специализиран превоз на ученици от следните училища: ПГ по земеделие, ПГТХВТ „Алеко Константинов”, ПГИИ

„Джон Атанасов”, ПТГ ”Цар Симеон Велики”.

# ІI. ЦЕНА И НАЧИН НА ПЛАЩАНЕ

**Чл. 2.** (1) ВЪЗЛОЖИТЕЛЯТ дължи на ИЗПЪЛНИТЕЛЯ цена в размер на:

............. лв. (.........................................) без ДДС и ............ лв.

( ) с включен ДДС, за километър пробег за автобус;

(2) Цената по ал. 1 включва всички разходи по изпълнение предмета на поръчката.

**Чл. 3.** Цената за изпълнение на договора е окончателна и не подлежи на актуализация за срока на настоящия договор.

**Чл. 4.** Плащането ще се извършва от ВЪЗЛОЖИТЕЛЯ по сметка на ИЗПЪЛНИТЕЛЯ в срок от 7 /седем/ дни след превеждане на средствата от републиканския бюджет по бюджета на ВЪЗЛОЖИТЕЛЯ, въз основа на представена фактура от страна на ИЗПЪЛНИТЕЛЯ и справка за извършения през отчетния период пробег от страна на ИЗПЪЛНИТЕЛЯ.

**Чл. 5.** Плащането се извършва в български левове, с платежно нареждане по следната банкова сметка, посочена от ИЗПЪЛНИТЕЛЯ:

BIC:

IBAN:

БАНКА:

**Чл. 6.** ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по чл. 5 в срок от 3 работни дни считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

# СРОК И МЯСТО НА ИЗПЪЛНЕНИЕ

**Чл. 7.** Договорът влиза в сила от 15.09.2025 г. и е със срок на действие до 30.06.2026 г. За периода 01.07.2026 г. – 14.07.2026 г., с оглед провеждане на лятна производствена практика с ученици, ВЪЗЛОЖИТЕЛЯТ си запазва правото за удължаване на срока на договора при необходимост.

**Чл. 8.** Място на изпълнение на поръчката е територията на община Търговище.

# ПРАВА И ЗАДЪЛЖЕНИЯ НА ИЗПЪЛНИТЕЛЯ

**Чл. 9.** ИЗПЪЛНИТЕЛЯТ има право:

* 1. Да получи цената на услугата след фактурирането й.
  2. Да получи от ВЪЗЛОЖИТЕЛЯ необходимото съдействие за изпълнението на обществената поръчка.

**Чл. 10.** ИЗПЪЛНИТЕЛЯТ е длъжен:

1. Да изпълни предмета на договора качествено, в съответствие с изискванията на ВЪЗЛОЖИТЕЛЯ и съобразно другите условия, предвидени в договора, както и да изпълнява стриктно дадените от ВЪЗЛОЖИТЕЛЯ текущи задължителни указания по изпълнението на услугата;
2. Да положи необходимата грижа за качествено извършване на дейностите по договора, като се стреми те да бъдат извършени по най-високите стандарти на професионална компетентност, етичност и почтеност
3. Да осигури необходимия автобусен парк, включващ минимум 1 основен и 1 резервен автобуси, регистрирани с брой седящи места – минимален общ брой 28 седящи места.
4. Да изпълнява превоза на пътници със следните автобуси:

|  |  |  |  |  |  |
| --- | --- | --- | --- | --- | --- |
| *Маршрутно направление* | *Вид на автобуса* | *Марка, модел, рег. №* | *Максимален брой седящи*  *места* | *Екологичен клас* | *Година на производство* |
| ***гр. Търговище - с. Черковна - с. Копрец –***  ***с. Преселец –***  ***с. Драгановец - гр. Търговище*** | Основен |  |  |  |  |
| Основен |  |  |  |  |
| Резервен |  |  |  |  |
| Резервен |  |  |  |  |

1. При условие че резервният автобус е с по-ниски технически характеристики от основния и осигурява по-ниско качество на превоз, транспортното обслужване с резервния автобус се извършва само при доказани обективни технически причини и за не повече от 25 на сто от общия брой на курсовете по договора. Допуска се изпълнението с автобус, различен от посочените в т. 4, в случай, че същият е с по-добри качества от посочения – година на производство, екологичност и др. При настъпване на промени ИЗПЪЛНИТЕЛЯТ е длъжен да уведоми в 14-дневен срок ВЪЗЛОЖИТЕЛЯ и представи регистрационния талон на МПС.
2. Да спазва всички изисквания на нормативната уредба за този вид дейност, в т.ч. Закона за автомобилните превози; Закона за движението по пътищата и Правилника за неговото прилагане; Наредба № 33 от 3.11.1999 г. за обществен превоз на пътници и товари на територията на Република България, издадена от министъра на транспорта; Наредбата за условията и реда за предоставяне на средства за компенсиране на намалените приходи от прилагането на цени за обществени пътнически превози по автомобилния транспорт, предвидени в нормативните актове за определени категории пътници, за субсидиране на обществени пътнически превози по нерентабилни автобусни линии във вътрешноградския транспорт и транспорта в планински и други райони и за издаване на превозни документи за извършване на превозите, като спазва всички изисквания, свързани с безопасността на движение при извършване на специализирания превоз.
3. Да притежава валидни застраховки “Гражданска отговорност” и „Злополука на пътниците” на МПС, с които ще изпълнява обществената поръчка.
4. Да предоставя транспортните средства, съгласно изискванията на нормативните документи за качество на транспортното обслужване.
5. Да осигури седящи места на всички пътуващи ученици и извършва превозът в почистени и добре проветрени, а през зимния сезон и отоплени автобуси, при спазване на всички санитарни и хигиенни изисквания
6. Да снабди всеки ученик с карта по образец, удостоверяваща правото му да пътува
7. При необходимост да осигури придружител, който да отговаря за безопасното превозване на учениците.
8. При намаляване броя на пътуващите ученици, фирмата-превозвач, извършваща транспортната услуга с два автобуса, създава организация за пътуване само с един автобус, при условие че броят на седящите места в автобуса е по-голям или равен на броя на пътуващите по график ученици и е уведомен от Възложителя най- малко 2 (два) календарни дни преди това.
9. След приключване на календарния месец да представи фактура до 10 – то число на месеца следващ месеца на извършване на услугата, с данните за пътуването, а именно 52 км на ден по маршрутното разписание на база броя на учебните дни за месеца.
10. Да извършва превоза само при наличие на всички превозни документи, съгласно изискванията на чл. 61 и чл. 66 от Наредба № 33/03.11.1999 г. за обществен превоз на пътници и товари на територията на Република България.

# ПРАВА И ЗАДЪЛЖЕНИЯ НА ВЪЗЛОЖИТЕЛЯ

**Чл. 11.** ВЪЗЛОЖИТЕЛЯТ има право:

* 1. Да иска от ИЗПЪЛНИТЕЛЯ да изпълни предмета на договора без отклонения, качествено и в срок, в съответствие с условията по договора;
  2. Да дава текущи задължителни указания и да проверява изпълнението на договора, като не пречи на оперативната работа на ИЗПЪЛНИТЕЛЯ;
  3. Да получава информация относно подготовката и хода на изпълнение на дейностите по договора;

**Чл. 12.** ВЪЗЛОЖИТЕЛЯТ е длъжен:

1. Да заплаща на ИЗПЪЛНИТЕЛЯ дължимите суми срещу предварително издадена фактура, по цени посочени в чл. 2 от настоящия договор*.*
2. Да предостави на ИЗПЪЛНИТЕЛЯ актуален списък на пътуващите ученици.
3. Да организира присъствието на пътуващите ученици на указаните места в определените от графика часове.

# VІ. ПРИЕМАНЕ НА РАБОТАТА

**Чл.13. (1)** Приемането на извършената работа се осъществява от определени от страна на ВЪЗЛОЖИТЕЛЯ и ИЗПЪЛНИТЕЛЯ лица:

а) за ИЗПЪЛНИТЕЛЯ:

............................................................................................................. б) за ВЪЗЛОЖИТЕЛЯ:

Професионална гимназия по електротехника и строителство гр. Търговище – Десислава Станчева Славова, тел.0897024577

в) Промяната на определените лица по тази точка се извършва с писмено уведомление.

**(2)** Приемането на работата по настоящия договор (извършения превоз) се удостоверява с приемане от ВЪЗЛОЖИТЕЛЯ на документите по чл. 4.

# VІІ. НЕИЗПЪЛНЕНИЕ И САНКЦИИ.

**Чл. 14.** (1) За некачествено изпълнение или неточно изпълнение на задължения по договора ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 15 (петнадесет) на сто от стойността на съответния превоз.

1. При предварително прекратяване на договора от ИЗПЪЛНИТЕЛЯ, той дължи неустойка в размер на 10% от максималния прогнозен размер на средствата, считано за остатъка от срока на договора, но не по малко от 2000 лв.
2. ВЪЗЛОЖИТЕЛЯТ може да претендира за нанесени вреди и пропуснати ползи по общия ред, в случай че превишават размера на предвидените неустойки

**Чл. 15**. Всички санкции, наложени от компетентните органи, за нарушения на нормативни актове или обезщетения за вреди, нанесени на трети лица, по вина на работници и служители на ИЗПЪЛНИТЕЛЯ, са за негова сметка.

**Чл. 16.** ИЗПЪЛНИТЕЛЯТ отговаря за живота и за всяко телесно или психическо увреждане на превозваните пътници, вследствие злополука във връзка с превоза, докато пътниците са се намирали в превозното средство или са се качвали или слизали от него.

# VIIІ. НЕПРЕДВИДЕНИ ОБСТОЯТЕЛСТВА.

**Чл. 17.** (1) Страните се освобождават от отговорност за неизпълнение на задълженията си, когато невъзможността за изпълнение се дължи на непредвидени обстоятелства. Никоя от страните не може да се позовава на непредвидени обстоятелства, ако е била в забава и не е информирала другата страна за възникването на непредвидени обстоятелства.

1. Страната засегната от непредвидени обстоятелства, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок от 5 дни от настъпването на непредвидените обстоятелства. При неуведомяване се дължи обезщетение за настъпилите от това вреди.
2. Докато траят непредвидените обстоятелства, изпълнението на задълженията на свързаните с тях насрещни задължения се спира.
3. Не може да се позовава на непредвидени обстоятелства онази страна, чиято небрежност или умишлени действия или бездействия са довели до невъзможност за изпълнение на договора.

# IX. ИЗМЕНЕНИЕ И ПРЕКРАТЯВАНЕ НА ДОГОВОРА.

**Чл. 18.** Договорът може да бъде изменен в случаите по чл. 116 от Закона за обществените поръчки.

**Чл. 19.** Договорът се прекратява в следните случаи:

1. С изтичане срока на договора;
2. По взаимно съгласие на двете страни, изразено в писмена форма;
3. С едномесечно писмено предизвестие на всяка от страните.
4. При констатирани нередности и/или конфликти на интереси – с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;
5. при прекратяване на правата на ИЗПЪЛНИТЕЛЯ, произтичащи от лиценза или при отнемане на лиценза на ИЗПЪЛНИТЕЛЯ;
6. ВЪЗЛОЖИТЕЛЯТ може да прекрати договора без предизвестие:
   1. когато ИЗПЪЛНИТЕЛЯТ не изпълни точно някое от задълженията си по договора, както и в случай на повече от 2 неизпълнени курса.
   2. ако в резултат на обстоятелства, възникнали след сключването му, не е в състояние да изпълни своите задължения;
7. Когато са настъпили съществени промени във финансирането на обществената поръчка – предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата с 15 /петнадесет/ дневно писмено предизвестие.

# X. ЗАКЛЮЧИТЕЛНИ РАЗПОРЕДБИ.

**Чл. 20.** Всички съобщения, предизвестия и нареждания, свързани с изпълнението

на този договор и разменяни между ВЪЗЛОЖИТЕЛЯ и ИЗПЪЛНИТЕЛЯ, са валидни, когато са изпратени по пощата (с обратна разписка), по факс, електронна поща или предадени чрез куриер срещу подпис на приемащата страна.

**Чл. 21.** Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

**Чл. 22.** Всички спорове по този договор ще се уреждат чрез преговори между страните, а при непостигане на съгласие ще се отнасят за решаване от компетентния съд в Република България.

**Чл. 23.** ИЗПЪЛНИТЕЛЯТ е изцяло обвързан с техническата спецификация, неразделна част от договора.

**Чл. 24.** За всички неуредени в този договор въпроси се прилагат разпоредбите на действащото законодателство.

# Неразделна част от настоящия договор са:

1. Техническа спецификация;
2. Предложение за изпълнение на поръчката от изпълнителя;
3. Списък на пътуващите ученици;
4. Разписание за движение на пристигане или тръгване до/от училищата

/Приложение №2 по чл.8,ал. 1 от Договор за организиране на транспортно обслужване със страни Община Търговище и Професионална гимназия по електротехника и строителство гр. Търговище вх. .№ РД-Д-159/18.06.2025 г.;

1. Разписание по образец съгласно приложение № 9а от Наредба № 33 от 3.11.1999 г. за обществен превоз на пътници и товари на територията на Република България;
2. Лиценз за извършване на превоз на пътници или товари на територията на Република България с приложено удостоверение за обществен превоз на пътници или товари за всяко превозно средство, включено към Лиценза, с което превозвачът предлага да извършва дейността /Лиценз за извършване на международен превоз на пътници или товари - лиценз на Общността.

Адрес за кореспонденция:

Възложител: Професионална гимназия по електротехника и строителство гр.Търговище, ул. Ал. Стамболийски”№ 27, тел. 0601 6 49 41

Изпълнител:„

..................................................................................................................................................

Настоящият договор се изготви и подписа в три еднообразни екземпляра – един за ИЗПЪЛНИТЕЛЯ и два за ВЪЗЛОЖИТЕЛЯ.

# ВЪЗЛОЖИТЕЛ: ИЗПЪЛНИТЕЛ:

**ПРОФЕСИОНАЛНА ТЕХНИЧЕСКА ГИМНАЗИЯ „ЦАР СИМЕОН ВЕЛИКИ” ТЪРГОВИЩЕ**

*Директор .................. Управител* **……………**

*............................................ .....................................................*

*Счетоводител ..................*

*............................................*